OpenLLM-France/wikimedia huggingface dataset:
# Motorman operazioa

Motorman operazioa, ingelesez: Operation Motorman, Ipar Irlandako gatazkaren hastapenean, Ipar Irlandan Britainiar Armadak burututako ekintza militar bat izan zen.
1972ko uztailaren 31ko goizeko 4:00etan hasi zen, aurreko urtean Belfast eta Derry hirietan Behin-behineko Irlandako Armada Errepublikarrak ezarritako kontrolpeko guneak (No-go areas) berreskuratzeko helburuz.
Ekintza hau burutzeko, Britainiar Armadak 22.000 soldadu, 22 oinezko batailoi eta bi batailoi akorazatu erabili zituen, gainera Ulstergo Defentsa Erregimenduko 5.300 gizonen laguntza ere izan zuten.
Operazioan zehar, Derryko Creggan auzunean Daniel Hegarty 15 urteko nerabea bere lehengusuekin batera zegoela britainiar soldaduen tiroen ondorioz hil zen. Seamus Bradley, 19 urteko IRAkidea ere britainiar soldaduen tiroen ondorioz hanka batean zauritua izan zen, eta ondoren soldaduen zaintzapean zegoela odol hustuta hil zen.

## Kanpo estekak

* Datuak: Q3050397
# Derry Askea

Derry Askea (ingelesez Free Derry, irlanderaz SaorDhoire) Ipar Irlandako Derry hiriko zati errepublikazale batek bere buruari eman zion izena da, 1969ko abuztuaren 12-14 bitartean biztanleek poliziarekin izandako borroken ostean. Derry Askeko autonomia egoerak (eta britaniar poliziarekiko nolabaiteko askatasun mugagabea) 1972 arte iraun zuen.
Bertan, Derry Askearen Izkina deritzon kokaleku ospetsua dago.
Zonalde honetako biztanleek, ia-ia erabateko nazionalistek, barrikadak altxatu zituzten. Armak eskuetan, Ulsterreko polizien zein Erresuma Batuko soldaduen sarrera galarazten zuten. IRAren agintea onartzen zen Derry Askean barnan.
Erresuma Batuak, Derry Askea bere agintera itzul zedin, Motorman Operazioa osatu zuen. 1972ko uztailaren 31n, milaka tropa britaniarrek, tankeekin, gurdi korazatuekin baita bulldozer koraztuekin ere, barrikadak eraitsi zituzten eta zonaldea okupatu zuten berriro. IRAk ez zien aurre egin, horrenbesteko operazio handiaren aurrean ez arma, ez borrokalari ez entrenamendu askirik ez zuelakoan.

## Ikus gainera

* Derry Askearen Izkina

## Kanpo estekak

* Datuak: Q2699570
# Free Derry Corner

Free Derry Corner, euskaraz Derry Askearen Izkina, Ipar Irlandako Derry hiriko Bogside auzoan dagoen kokaleku bat da. Derry Askea eremu ospetsuan dago.
Ipar Irlandako gatazka, 1972ko Igande Odoltsua, Bogsideko gudua, 1981eko Irlandako gose greba eta orokorrean irlandar errepublikanismoari buruzko horma-irudiak ikusgai daude.

## Ikus gainera

* Derry Askea

## Kanpo estekak

* Datuak: Q5499803
* Multimedia: Free Derry Corner / Q5499803
# Derryko Brigada (Behin-behineko IRA)

Derryko Brigada, ingelesez: Derry Brigade, Ipar Irlandako gatazka garaian Derry hirian jardundako Behin-behineko IRAren brigada armatu bat izan zen. Behin-behineko IRAren brigada aktiboenetako bat izan zen.
Ipar Irlandako gatazka aurretik Derryko Brigada bat bazen, baina bereziki 1972ko Igande Odoltsuaren gertaeren ondoren ondoren kide ugari gehitzen eta indartzen hasi zen.
Brigada honetako buruzagi ezagunena Martin McGuinness eta William McGuiness izan ziren.
# Belfasteko Brigada (Behin-behineko IRA)

Belfasteko Brigada, Behin-behineko IRAren brigada guztietan handiena izan zen, eta Ipar Irlandako Belfast hirian egoitza izan zuen.

## Historia

1969ko azken hilabeteetan osatu zen eta 1970ko urtarrilean ofizialki eratu, IRA Ofizialetik banandutako kideez. 1969ko snendua eta 1997ko uztaila srtean jardun zuen eta gehienera 1.500 kide izatera ailegatu zen.

## Kide nabarmenak

Brigada honetako kide nabarmenak: Billy McKee, Joe Cahill, Seamus Twomey, Gerry Adams (eztabaidatua), Ivor Bell, Brendan Hughes, Martin Meehan, Brian Gillen, Gerard "Jock" Davison eta Eddie Copeland.

## Kanpo estekak

* Datuak: Q2114122
# Igande Odoltsua (1972)

1972ko urtarrilaren 30ean, gerora Igande Odoltsua (ingelesez: Bloody Sunday) izenez ezaguna izango zen egunean edota Bogsideko Sarraskia (Bogside Massacre) Ipar Irlandako Derry hiriko Bogside auzoan jazo baitzen, Erresuma Batuko indar armatuek 14 pertsona erail zituzten eskubide zibilen aldeko manifestazio batean parte hartzen hari zirela.
Egun hartan 15.000 pertsona atera ziren kalera, frogarik gabe ustezko IRAko kideak kartzelatzea ahalbidetzen zuen neurri baten aurka, zeinagatik hainbat errugabe espetxeratuak izan ziren. Manifestazioa bakean hasi zen arren, talde txiki bat soldadu britaniarrak zeuden barrikada bati harrika hasi zen. Soldaduek hasiera batean gasarekin eta gomazko pilotekin erantzun zuten. Minutu batzuk geroago ordea, kalea infernu bihurtu zen. Jendeak noraezean korri egiten zuen, benetako balengandik ihesi. Zaurituei laguntzeko hurbiltzen zen oro tirokatua izan zen. 20 minututan 13 hildako eta 30 zauritu egon ziren (hauetako bat geroago hilko zen).
IRAren ekintza armatuak hiru urte lehenago hasi ziren arren, oraindik erakunde txiki eta ahula zen. Igande Odoltsuaren erantzun bezala, babes sozial nabarmena jaso zuen eta boluntarioen gorakada izugarri bat.

## Ikerketa

2010eko ekainaren 15ean ikerketa amaitutzat eman zen eta ondorioak azaldu zituen David Cameron lehen ministroak Erresuma Batuko Komunen Ganberan eta 1972ko Igande Odoltsu hartan britainiar armadak hildako 27 pertsonak justifikatu gabe hil zituela ondorioztatu zen.
2015eko urtarrilaren 23an, 'Bloody Sunday auziaren' ikerketa irekitzeko eskatu zuten.

## Erreferentziak

* ↑ 'Igande odoltsua' "bidegabea eta babes ezina" izan zen Cameron Erresuma Batuko lehen ministroarentzat. Berria (Noiz kontsultatua: 2010-06-15).
* ↑ «'Bloody Sunday auziaren' ikerketa irekitzeko eskaera», Berria, 2015-01-24

## Ikus, gainera

* Igande Odoltsua filma

## Kanpo estekak

* Datuak: Q190819
* Multimedia: Bloody Sunday, Derry / Q190819
# Bloody Sunday (filma)

1972ko Igande odoltsuko gertakizunak kontatzen dituen filma da.

## Informazioa

Informazioa :
| Urtea | 2002 |
| Nazionalitatea | Irlanda - Erresuma Batua |
| Estreinaldia | 2003ko Otsailaren 21 |
| Generoa | Drama |
| Iraupena | 107 minutu |
| Jatorrizko izenburua | Bloody Sunday |
| Izenburua euskaraz | Igande odoltsua |
| Zuzendaritza | Paul Greengrass |
| Aktoreen-zerrenda | James Nesbitt (Ivan Cooper) |
| Aktoreen-zerrenda | Allan Gildea (Kevin McCorry) |
| Aktoreen-zerrenda | Gerard Crossan (Eamonn McCann) |
| Aktoreen-zerrenda | Mary Moulds (Bernadette Devlin) |
| Aktoreen-zerrenda | Carmel McCallion (Bridget Bond) |
| Aktoreen-zerrenda | Tim Pigott-Smith (Major General Ford) |
| Aktoreen-zerrenda | Nicholas Farrell (Brigadier Maclellan) |
| Aktoreen-zerrenda | Christopher Villiers (Major Steele) |
| Aktoreen-zerrenda | James Hewitt (Colonel Tugwell) |
| Aktoreen-zerrenda | Declan Duddy (Gerry Donaghy) |
| Aktoreen-zerrenda | Edel Frazer (Gerry's girl) |
| Aktoreen-zerrenda | Joanne Lindsay (Mary Donaghy) |
| Aktoreen-zerrenda | Mike Edwards (Soldier 027) |
| Aktoreen-zerrenda | Gerry Hammond (Para F) |
| Aktoreen-zerrenda | Jason Stammers (Para G) |
| Gidoia | Paul Greengrass |
| Argazkilaritza | Ivan Strasburg |
| Musika | Dominic Muldoon |
| Muntaketa | Clare Douglas |

## Kanpo estekak

* Datuak: Q885302
# Bake lerroak

Bake lerroak edota Bake harresiak (ingelesez peace lines edota peace walls) Ipar Irlandako hainbat hiritako auzoetan Ipar Irlandako gatazkan irlandar nazionalistak eta unionistak elkarrengandik bereizteko eraiki ziren segurtasun-lerroak dira.
Gehienak Belfast hirian egon arren, Derry, Portadown eta Lurgan udalerrietako auzuneetan ere eraiki ziren.
Bake lerro batzuk ehunka metro luze dira eta beste batzuek 5 kilometro luzera dute. Burdina, adreilu, hormigoi edota altzairuzkoak dira, eta gutxi gorabehera 7,6 metroko garaiera dute. Batzuetan lerro horien bi aldeak elkar komunikatzen dituzten ateak dituzte, eta egunez irekita eta gauez itxita egoten dira.

## Iruditegia

* Belfasteko Cupar Way eremuko bake lerroa protestanteen aldetik ikusia.
* Belfast Mendebaldeko bake lerroaren ateak eta horma-irudiak.

## Ikus gainera

* Zisjordaniako israeldar harresia
* Berlingo harresia

## Kanpo estekak

* Datuak: Q1322838
* Multimedia: Peace lines / Q1322838
# Falls Road

Falls Road, irlanderaz: Bóthar na bhFál, euskaraz "Hesien Bidea", Ipar Irlandako Belfast hiriaren mendebaldeko etorbide nagusia da; Belfast Erdiguneko Divis Street kaleetik Andersonstowneko aldirietara. Bere izena hiriko katoliko eta irlandar nazionalista komunitateen sinonimoa da. Ipar Irlandako kale ezagunetakoa da eta urte osoan zehar turista ugari erakartzen ditu. Aldiz, aurrez-aurre dagoen Shankill Road kalea nagusiki protestantea da, Falls Road kaletik bake lerroekin bananduta. Etorbidea sarritan The Falls Road bezala ere izendatzen da Falls Road baino gehiago.

## Historia

The Falls Road kalea jatorriz hirigunetik abiatzen zen baserri giroko herribidea zen baina XIX. mendean populaketa zeharo handitu zen zenbait liho erroten eraikuntzarekin. Orain guzti hauek itxirik daude. Etxebizitzen eraikuntzaren garapenak ere gora egin zuen XIX. mendean eta elkarri itsatsiak zeuden etxe txikizko kale estuak azkar hedatu antolatu ziren. 1960. hamarkadan gune honetako eraikuntzen gainbehera etorri zen eta Belfast Corporation erakundeak garapen plan nagusi bat prestatu zen, honen bidez gunea eta bere kokaleku gehiengoaren suntsiketa burutu zen eta hauen ordez solairu askotariko sailak eraiki ziren. Divis Tower eraikuntza da bergarapen honen punturik gorenena.
1970eko uztailean Britainiar Armada eta Behin-behineko IRAren arteko Falls Roadeko guduaren kokalekua izan zen.

## Ondarea

* San Pedro katedrala

## Ikus gainera

* Shankill Road

## Kanpo estekak

* Fáilte Feirste Thiar
* Féile an Phobail
* Cultúrlann
* Raidió Fáilte 107.1 FM - Fáilte Irratia 107.1 FM
* Falls Road kalea Rushlight Aldizkarian
* Gaeltacht Quarter - Belfasteko Gaeltachta edo Irlandar Hiztunen Eremua
* Datuak: Q1394714
* Multimedia: Falls Road, Belfast / Q1394714
# Shankill Road

Shankill Road (irlanderaz Bóthar na Seanchille; euskaraz "Eliza Zaharraren Bidea" esan nahi du) Ipar Irlandako Belfast hiriko etorbide edo kale bat da. Kale edo etorbide hau nagusiki protestantea, loialista eta langile mailako jendearen bizilekua da. Kale hau Belfasteko erdigunetik atera eta 2,4 kilometroetan zehar mendebalderantz luzatzen da, alboetan denda ugari dituelarik. Auzotarrak etorbide edo kale nagusitik sakabanatzen diren kalexka ugarietan bizi dira.

## Historia

Eremu hau Ulstergo Loialisten aldeko horma irudiengatik oso ezaguna da. Shankill Belfasteko hauteskunde-barruti bat ere bada.
1970ko hamarkadaren bigarren erdialdean eta Ipar Irlandako gatazkaren testuinguruan, eremu honetan Shankill Butchers hiltzaile talde loialistaren egoitza izan zen.

## Iruditegia

* Shankill Road auzoko horma irudi bat.
* Belfast hiriko Shankill kalean dauden UVF talde armatu loialistaren aldeko horma irudiak. 2006ko ekaina.

## Ikus gainera

* Falls Road

## Kanpo estekak

* Shankill Mirror webgunea
* Shankilleko Turismoa
* Datuak: Q1665850
* Multimedia: Shankill Road, Belfast / Q1665850
# Andersonstown

Andersonstown, irlanderaz Baile Andarsan edo Baile Mhic Aindréis, eta Ulsterko eskozieraz Andersontoon, Ipar Irlandako Belfast hiriko auzune bat da.

## Geografia

Black Mountain eta Divis mendien oinetan dago. Upper Falls Road eta Glen Road kaleekin muga egiten du, mendebaldean, hurbil, Shaw's Road kalea dago.

## Biztanleria

Langileen auzunea, bertako biztanleria nagusiki irlandar nazionalista eta katolikoa da. Bertan, irlandar errepublikar pentsamoldeko Andersonstown News aldizkaria argitaratzen da.
1960 eta 1970 hamarkadetan biztanleria hazkunde azkarra izan zuen, batez ere Twinbrook eta Poleglass auzoek.
Ipar Irlandako gatazkak gogor astindu zuen, maiz loialista paramilitarren atentatuen jomuga izan zelarik.

## Eraikinak

Auzune honetan lau eliza katoliko daude: St Agnes, St Teresa, St Michael eta St Matthias.
Futbol gaelikoko Antrim GAA taldearen egoitza den Casement Park estadioa ere auzune honetantxe dago.

## Kanpo estekak

* Datuak: Q4754255
# 1992ko Sinn Féinen egoitzako tiroketa

1992ko Sinn Féinen egoitzako tiroketa edo Sevastopol kaleko tiroketa, 1992ko otsailaren 4ean, RUCeko zerbitzutik kanpo zegoen ofizial batek Belfast hiriko Falls Road kaleko Sinn Féin alderdiaren egoitzaten aurka burututako tiroketa masiboa izan zen.

## Tiroketa

Gaueko 01:15 aldera James Allen Moore (24 urte) RUCko ofiziala Sinn Féinen bulegora sartu zen, orduan bertan zeuden langile eta herritarren aurka tiro egin zuen. Patrick ‘Pat’ McBride (40), Michael O'Dwyer (24) eta Patrick ‘Paddy’ Loughran (61) erail eta Patrick ‘Pat’ Wilson (28) eta Norah ‘Kate’ Larkin larri zauritu zituen.
Moorek ihes egitea lortu eta hiriaren iparraldeko pub batetik RUCra egindako telefono dei batez atentatuaren ardura berea zela sitortu zuen. Ondoren, 15 miliaz autoa gidatu eta Neagh aintziraren aldameneko Ballinderry udalerrira ailegatu zen, bertan bere buruaz beste eginez.
Mooren gorpuari egindako autopsian legezko alkohol tasaren maila bi bider ta erdiko kopuruaz gainditzen zuela baieztatu zen. Gainera, Mooren bizilekua zen Newtownards udalerriko koarteleko medikuaren arabera ezohiko txakalaldi mental eta depresio aldiak pairatzen omen zituen.

## Kanpo estekak

* Datuak: Q123367201
# Ballymurphyko sarraskia

Ballymurphyko sarraskia 1971ko abuztuaren 9tik 11ra burutu zuen Britainiar Armada, Ipar Irlandako Ballymurphyn, zibilen aurkako operazio batean zeinean 11 pertsona hil zituzten.

## Gertakariak

1971ko abuztuaren 9an, Britainiako armadak hamaika zibil hil zituen odol hotzean 36 orduko epean. Demetrius operazioa deitu zutena jarri zuen abian armadak. 3.000 soldadu Irlanda Iparraldean barneratu ziren eta 346 pertsona atxilotu zituzten, epaiketarik gabe espetxeratzeko. Gerora frogatuta geratu denez, atxilotuetako gehienak ez ziren IRAkoak. Polizia operazioak berehalako erantzuna eragin zuen errepublikar irlandarren artean eta egundoko istiluak sortu ziren. Gatazka politikoa gogortzen zihoan. 1971ko abuztuaren 9a astelehena zen, eta aipatu operazioaren barnean, 600 soldadu britainiarrek Belfast Mendebaldeko Ballymurphy ingurua hartu zuten, etxebizitzetan sartu eta gizonak atxilotuta eramanez. Gazte zein zahar, tiro egin zieten etxetik ateratzeko erresistentzia jartzen zutenei. Hala, hamaika zibil hil zituen britainiarren Lehenengo Batailloiko Paraxutisten Erregimentuak.
1972ko ikerketek hilketa guztiei buruzko epai ireki bat eman zuten, baina auzitegiko medikuaren 2021eko txosten baten arabera, hildako guztiak errugabeak ziren eta hilketak "justifikaziorik gabeak" izan ziren.

## Dokumentala

Hilketa horiek 2018ko abuztuan plazaratutako dokumental baten gaia dira, The Ballymurphy Precedent. Zuzendaria Callum Macrae izan zen, Channel 4 telebista katearen lagutzarekin.

## Erreferentziak

* ↑ https://www.argia.eus/efemerideen-kanala/demetrius-operazio-gatazkatsua-burutu-zuen-irlanda-iparraldean-britainiar-armadak
* ↑ https://www.irishtimes.com/news/ireland/irish-news/ballymurphy-inquest-findings-to-be-published-in-belfast-in-may-1.4521079
* ↑ https://news.sky.com/story/ballymurphy-inquest-10-innocent-people-shot-without-justification-coroner-finds-12303411
* ↑ https://www.theguardian.com/film/2018/aug/24/the-ballymurphy-precedent-review-touching-personal-accounts-of-the-troubles

## Ikus, gainera

* Ipar Irlandako gatazka
* Igande Odoltsua (1972)

## Kanpo estekak

* Datuak: Q805426
# Bayardo Barreko erasoa

Bayardo Barreko erasoa, ingelesez: Bayardo Bar attack, Ipar Irlandako gatazkan zehar, 1975eko abuztuaren 13an, Brendan McFarlane buru zuen Behin-behineko IRAren talde batek Belfast hiriko Aberdeen kaleko Bayardo Bar tabernaren aurka burututako atentatu bat izan zen, Shankill Road eremu protestantean. Bayardo Bar tabernak talde armatu loialisten kideen topalekua izatearen ospea zuen, tartean Lenny Murphy, Shankillgo Harakinak talde loialista paramilitarraren buruzagia zenak.
Atentatu honetan lau zibil protestante eta UVFko kide bat hil eta 50 pertsona baina gehiago zaurituak izan ziren. Erasoa bonba eta tiroz bidez burutu zen.
Kazetarien arabera, atentatu hau aurrez jazotako Miami Showband hilketak mendekatzeko asmoz burutu omen zen.
Atentatu honen egiletza McFarlane eta Peter "Skeet" Hamilton eta Seamus Clarke IRAkideei egotzi zitzaien eta bizialdi osorako espetxeaz zigortuak izan ziren.

## Kanpo estekak

* Datuak: Q4874351
# Europa Hotel (Belfast)

Europa Hotel (euskaraz Europa Hotela) Ipar Irlandako Belfast hiriaren erdigunean dagoen hotel bat da, hain zuzen ere, Great Victoria Street etorbidean dago, Crown Liquor Saloon tabernarekin parez-pare. 1971aren uztailean inauguratu zen.
Hotel honek hirian ospe handia du, Ipar Irlandako gatazkako garai latzenetan atentatu askoren kokalekua izan baitzen, denera 28 lehergailu erasoren jomuga izan delarik, ondorioz Europako hotelik bonbardeatuena edota mundu osoko hotel bonbardeatuena ezizenak jaso zituen.
Bestalde, bertan mundu osoko herrialde askotako presidente eta lehen ministro ugarik ostatu hartu izan dute, tartean, 1995 eta 1998an AEBtako Bill Clinton presidentea bera ere egon zelarik.

## Iruditegia

* Aurrealdea.
* 2010an.
* 2010an.
* Urrutira, Franklin Street kaletik ikusita.

## Kanpo estekak

* Europa Hotelaren webgunea (Ingelesez)
* Datuak: Q5412047
* Multimedia: Europa Hotel, Belfast / Q5412047
# Ipar Irlandako muralak

Ipar Irlandako muralak herrialde honetako gatazka islatzen duten muralak dira. Hauek nagusiki Belfast hiriko Falls Road eta Shankill Road kaleetan eta Derry hiriko Bogside auzoan kokatzen dira.
Egun, Ipar Irlandan mural politiko ezagunenak daude, gehienak bertako gatazka bortitzari lotutakoak. 1970etik aurrera, 2.000tik gora mural zenbatu dituzte. Mural hauetako asko, edukin politikoaz haratago, bere kalitate artistikoagatik onartzen dira.

## Galeria

* Bernadette Devlin McAliskey ekintzaile errepublikarraren aldeko murala.Bernadette Devlin McAliskey ekintzaile errepublikarraren aldeko murala.
* Ulsterko Boluntarioen Indarraren (UVF) murala Carrickfergus-en.
* Titanic-en hondoratzeari buruzko murala.
* Derry Aske-ra ongietorria ematen duen mural ezaguna.
* Katalan Herrien aldeko murala, Belfasten.

## Ikus, gainera

* Graffitiak
* Ipar Irlandako gatazka

## Kanpo estekak

* Irlanda iparraldeko mural katoliko eta protestanteen bilduma, bakoitza bere azalpenarekin
* (Ingelesez) Ipar Irlandako mural politikoei buruzko webgunea
* (Ingelesez) Mural loialisten irudiak
* (Ingelesez) Mural errepublikarren irudiak
* (Ingelesez) Mural eta monumentu errepublikarren irudiak
* (Ingelesez) Mural loialistak
* (Ingelesez) Flick: Ipar Irlandako mural politikoak
* Datuak: Q1144161
* Multimedia: Murals in Northern Ireland / Q1144161
# Youssouf Diarra

Youssouf Diarra (Bamako, Mali, 1998ko irailaren 13a) Malin jaiotako futbolaria da.

## Biografia

Erdilari lanetan aritzen da. 8 urterekin Malitik irten zen, lehenengo Lleidan bizitzeko, eta geroago Nafarroan. Ardoiko harrobian ibili zen Athleticek fitxatu baino lehen.

## Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Txantrea | 3. | 2016/17 | 33 | 15 | - | - | - | - | - | - | | | - | - | 33 | 15 |
| Txantrea | Denera | Denera | 33 | 15 | - | - | - | - | - | - | | | - | - | 33 | 15 |
| Baskonia | 3. | 2017/18 | 24 | 2 | - | - | - | - | - | - | | | - | - | 24 | 2 |
| Baskonia | 3. | 2018/19 | 23 | 6 | - | - | - | - | - | - | | | - | - | 23 | 6 |
| Baskonia | 3. | 2019/20 | 27 | 13 | - | - | - | - | - | - | | | - | - | 27 | 13 |
| Baskonia | Denera | Denera | 74 | 21 | - | - | - | - | - | - | | | - | - | 74 | 21 |
| Bilbao Athletic | 2.B | 2020/21 | 27 | 2 | - | - | - | - | - | - | | | - | - | 27 | 2 |
| Bilbao Athletic | 1.F | 2021/22 | 36 | 0 | - | - | - | - | - | - | - | - | - | - | 36 | 0 |
| Bilbao Athletic | Denera | Denera | 63 | 2 | - | - | - | - | - | - | - | - | - | - | 63 | 2 |
| Córdoba | 1.F | 2022/23 | 37 | 4 | 1 | 0 | - | - | - | - | - | - | - | - | 38 | 4 |
| Córdoba | 1.F | 2023/24 | 41 | 5 | - | - | - | - | - | - | - | - | - | - | 41 | 5 |
| Córdoba | Denera | Denera | 78 | 9 | 1 | 0 | - | - | - | - | - | - | - | - | 79 | 9 |
| Tenerife | 2. | 2024/25 | - | - | - | - | - | - | - | - | - | - | - | - | - | - |
| Tenerife | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 248 | 47 | 1 | 0 | - | - | - | - | - | - | - | - | 249 | 47 |

## Erreferentziak

* ↑ El sueño de Youssouf Diarrá

## Kanpo estekak

* Fitxa - www.athletic-club.eus
* Datuak: Q110633442
# Binke Diabaté

Binke Diabaté (Bamako, Mali, 1995eko abenduaren 20a) Malin jaiotako futbolaria da, Athleticeko harrobian ibilia. Aurrelari lanetan aritzen da.

## Ibilbidea

2022ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Txantrea | 3. | 2012/13 | - | - | - | - | - | - | - | - | | | - | - | - | - |
| Txantrea | 3. | 2013/14 | - | - | - | - | - | - | - | - | | | - | - | - | - |
| Txantrea | 3. | 2014/15 | - | - | - | - | - | - | - | - | | | - | - | - | - |
| Txantrea | Denera | Denera | 25 | 7 | - | - | - | - | - | - | | | - | - | 25 | 7 |
| Cirbonero | 3. | 2015/16 | 23 | 7 | - | - | - | - | - | - | | | - | - | 23 | 7 |
| Cirbonero | Denera | Denera | 23 | 7 | - | - | - | - | - | - | | | - | - | 23 | 7 |
| Numancia B | 3. | 2016/17 | 31 | 9 | - | - | - | - | - | - | | | - | - | 31 | 9 |
| Numancia B | Denera | Denera | 31 | 9 | - | - | - | - | - | - | | | - | - | 31 | 9 |
| Numancia | 2. | 2016/17 | 1 | 0 | 0 | 0 | - | - | - | - | | | - | - | 1 | 0 |
| Numancia | Denera | Denera | 1 | 0 | 0 | 0 | - | - | - | - | | | - | - | 1 | 0 |
| Calahorra | 3. | 2017/18 | 30 | 16 | 3 | 0 | - | - | - | - | | | - | - | 33 | 16 |
| Calahorra | Denera | Denera | 30 | 16 | 3 | 0 | - | - | - | - | | | - | - | 33 | 16 |
| SD Logroñés | 3. | 2018/19 | 14 | 5 | - | - | - | - | - | - | | | - | - | 14 | 5 |
| SD Logroñés | 3. | 2019/20 | 25 | 13 | 1 | 0 | - | - | - | - | | | - | - | 26 | 13 |
| SD Logroñés | Denera | Denera | 39 | 18 | 1 | 0 | - | - | - | - | | | - | - | 40 | 18 |
| Arnedo | 3. | 2020/21 | 20 | 9 | - | - | - | - | - | - | | | - | - | 36 | 0 |
| Arnedo | Denera | Denera | 20 | 9 | - | - | - | - | - | - | | | - | - | 33 | 15 |
| Cirbonero | 2.F | 2021/22 | 25 | 14 | - | - | - | - | - | - | - | - | - | - | 25 | 14 |
| Cirbonero | 2.F | 2022/23 | 30 | 13 | - | - | - | - | - | - | - | - | - | - | 30 | 13 |
| Cirbonero | Denera | Denera | 39 | 18 | - | - | - | - | - | - | - | - | - | - | 40 | 18 |
| S.S. Reyes | 2.F | 2023/24 | 28 | 4 | - | - | - | - | - | - | - | - | - | - | 28 | 4 |
| S.S. Reyes | Denera | Denera | 28 | 4 | - | - | - | - | - | - | - | - | - | - | 28 | 4 |
| Coruxo | 2.F | 2024/25 | 14 | 2 | - | - | - | - | - | - | - | - | - | - | 14 | 2 |
| Coruxo | Denera | Denera | 14 | 2 | - | - | - | - | - | - | - | - | - | - | 14 | 2 |
| Barbastro | 2.F | 2024/25 | - | - | - | - | - | - | - | - | - | - | - | - | - | - |
| Barbastro | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 279 | 98 | 4 | 0 | - | - | - | - | - | - | - | - | 283 | 98 |

## Kanpo estekak

* Fitxa - www.athletic-club.eus
* Datuak: Q29387479